CELEX: 32006D0760
Language: mt
Date: 2006-11-09 00:00:00
Title: Deċiżjoni tal-Kummissjoni tad- 9 ta' Novembru 2006 li tistabbilixxi, għas-sena tas-suq 2006/2007, is-somom ta' l-għajnuna għad-diversifikazzjoni, l-għajnuna addizzjonali għad-diversifikazzjoni u l-għajnuna tranżizzjonali, li għandhom jingħataw taħt l-iskema temporanja għar-ristrutturazzjoni ta' l-industrija taz-zokkor tal-Komunità (innotifikata taħt dokument numru C(2006) 5266)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               434
            
         DEĊIŻJONI TAL-KUMMISSJONI
   tad-9 ta' Novembru 2006
   li tistabbilixxi, għas-sena tas-suq 2006/2007, is-somom ta' l-għajnuna għad-diversifikazzjoni, l-għajnuna addizzjonali għad-diversifikazzjoni u l-għajnuna tranżizzjonali, li għandhom jingħataw taħt l-iskema temporanja għar-ristrutturazzjoni ta' l-industrija taz-zokkor tal-Komunità
   (innotifikata taħt dokument numru C(2006) 5266)
   (It-testi bl-Ispanjol, bil-Ġermaniż, bl-Ingliż, bit-Taljan, bil-Portugiż u bl-Iżvediż biss huma awtentiċi)
   (2006/754/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 320/2006 li jistabbilixxi skema temporanja ta' ristrutturazzjoni għall-industrija taz-zokkor tal-Komunità (1),
   Wara li kkunsidrat ir-Regolament tal-Kummissjoni (KE) Nru 968/2006 tas-27 ta' Ġunju 2006 li jistabbilixxi regoli dettaljati għall-implementazzjoni tar-Regolament tal-Kunsill (KE) Nru 320/2006 li jistabbilixxi skema temporanja ta' ristrutturazzjoni għall-industrija taz-zokkor tal-Komunità (2), u b'mod partikulari l-Artikolu 13(1) tiegħu,
   Billi:
   
               (1)
            
            
               Sa l-31 ta' Ottubru 2006, il-Kummissjoni għandha tistabbilixxi s-somom attribwiti lil kull Stat Membru kkonċernat għall-għajnuna għad-diversifikazzjoni stipulata fl-Artikolu 6 tar-Regolament (KE) Nru 320/2006, għall-għajnuna addizzjonali għad-diversifikazzjoni stipulata fl-Artikolu 7 ta' l-istess Regolament, u għall-għajnuna tranżizzjonali lil ċerti Stati Membri kif inhu stipulat fl-Artikolu 9 ta' l-istess Regolament.
            
         
               (2)
            
            
               Is-somom ta' l-għajnuna għad-diversifikazzjoni u ta' l-għajnuna addizzjonali għad-diversifikazzjoni huma kkalkulati abbażi tat-tunnellati tal-kwota taz-zokkor irrenunzjati fis-sena tas-suq 2006/2007 fil-pajjiż ikkonċernat, kif inhu stipulat fl-Artikolu 13(2) tar-Regolament (KE) Nru 968/2006.
            
         
               (3)
            
            
               Is-somom sħaħ ta' għajnuna tranżizzjonali lill-Awstrija u lill-Iżvezja għandhom ikunu disponibbli għal dawk l-Istati Membri sa mis-sena tas-suq 2006/2007,
            
         ADOTTAT DIN ID-DECIZJONI:
   Artikolu 1
   Is-somom, għal kull Stat Membru kkonċernat, ta' l-għajnuna għad-diversifikazzjoni u ta' l-għajnuna addizzjonali għad-diversifikazzjoni stipulati rispettivament fl-Artikoli 6 u 7 tar-Regolament (KE) Nru 320/2006, kif inhuma stabbiliti skond il-kwoti rrinunzjati fis-sena tas-suq 2006/2007, huma mniżżlin fl-Anness għal din id-Deċiżjoni.
   Is-somma ta' l-għajnuna tranżizzjonali lill-Awstrija u lill-Iżvezja stipulata fl-Artikolu 9 tar-Regolament (KE) Nru 320/2006 hija mniżżla fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lir-Renju ta' Spanja, l-Irlanda, ir-Repubblika Taljana, ir-Repubblika ta' l-Awstrija, ir-Repubblika Portugiża u r-Renju ta' l-Iżvezja.
   
      Magħmul fi Brussel, 9 ta' Novembru 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 42.
   
      (2)  ĠU L 176, 30.6.2006, p. 32.
   
      ANNESS
      Is-somom għal kull Stat Membru ta' l-għajnuna għad-diversifikazzjoni, l-għajnuna addizzjonali għad-diversifikazzjoni u l-għajnuna tranżizzjonali
      sena tas-suq 2006/2007
      
                  EUR
               
            
                  L-Istat Membru
               
               
                  Għajnuna għad-diversifikazzjoni
               
               
                  Għajnuna addizzjonali għad-diversifikazzjoni
               
               
                  Għajnuna tranżizzjonali lil ċerti Stati Membri
               
            
                  Spanja
               
               
                  10 196 475,75  EUR
               
               
                  —
               
               
                  —
               
            
                  L-Irlanda
               
               
                  21 818 970,00  EUR
               
               
                  21 818 970,00  EUR
               
               
                  —
               
            
                  L-Italja
               
               
                  85 271 723,40  EUR
               
               
                  42 635 861,70  EUR
               
               
                  —
               
            
                  L-Awstrija
               
               
                  —
               
               
                  —
               
               
                  9 000 000,00 
               
            
                  Il-Portugall
               
               
                  3 856 371,00  EUR
               
               
                  1 928 185,50  EUR
               
               
                  —
               
            
                  L-Iżvezja
               
               
                  4 660 539,00  EUR
               
               
                  —
               
               
                  5 000 000,00